Мөҗип Низамиев

Мөҗип Низамиев, Мөҗип Таҗи улы Низамиев (1934 елның 1 мае, СССР, РСФСР, ТАССР, Сарман районы, Күтәмәле ― 2012 елның 15 гыйнвары, РФ, ТР, Казан) ― мәдәният эшлеклесе, 2000―2004 елларда Казандагы Г. Тукай музее директоры, 1971―1997 елларда ТАССР (1991 елдан Татарстан) мәдәният министры урынбасары, ТАССР (1977) һәм РСФСР (1984) атказанган мәдәният хезмәткәре. Татарстан мәдәнияте үсешенә зур өлеш керткән шәхес.
 Тәрҗемәи хәле 
1934 елның 1 маенда Татарстан АССР Сарман районы (хәзерге Яңа Имән авыл җирлегенең административ үзәге) Күтәмәле авылында туган  Яңа Имән авыл җирлеге турында.  Сарман районының рәсми порталы. 
Туган авылында җидееллык, Иске Кәшер авылында урта мәктәптә белем алган. Читтән торып укып, Минзәлә авыл хуҗалыгы техникумын, Казан дәүләт педагогия институтын, 1969 елда КПСС ҮК каршындагы Югары партия мәктәбен тәмамлаган.
 Хезмәт юлы 
1952―1956 елларда ― Сарман районы Иске Минзәләбаш һәм Күтәмәле мәктәпләрендә тарих укытучысы.
1956―1967 елларда ― КПССның Сарман район комитетында: инструктор, пропагандист, бүлек мөдире урынбасары, пропаганда һәм агитация бүлеге мөдире, райкомның өченче һәм икенче секретаре.
1969―1971 елларда ― КПССның Татарстан өлкә комитеты инструкторы.
1971―1997 елларда ― ТАССР (1991 елдан Татарстан) мәдәният министры урынбасары. Әлеге вазифада 25 елдан артык  эшләп, пенсиягә чыга. Бу елларда республикада барлыгы 1150 мәдәният оешмасы бинасы сафка баса (Ел саен Татарстанда 45-50 яңа мәдәният йортлары ачылып тора) Соңгы рәхмәт сүзләре. «Сәхнә», 21.07.2015. С. Сәйдәшев, Г. Тукай, Ф. Яруллин, М. Фәйзи, М. Җәлил, Ш. Маннур, С. Хәким, М. Горький, Я. Купала, Н. Дурова, Е. Боратынский һәм башка күренекле әдәбият-сәнгать әһелләренең музейлары ачыла Тукай музеенда Мөҗип Низамиевның 75 яшьлеген бәйрәм итәләр. gabdullatukay.ru, 18.05.2009. Мәдәният оешмалары җитәкчеләре аңа «Музей Төзиевич» дигән кушамат тагаШамиль Мулаянов.  Одержимость.  «Республика Татарстан», 30.04.2004.
2000―2004 елларда ― Казандагы Г. Тукай музее директоры.
«Уйнагыз, гармуннар!» республика халык иҗаты бәйрәме, Казан шәһәре татар ветераннарының «Мәңге яшисе килә» клубына нигез салуда катнашкан шәхесләрнең берсе    Нигезен бергә салган идек. Шәһри Казан, 28.06.2013.
БТК оештырылгач (1992 елның июне), конгрессның башкарма комитеты рәисе (Индус Таһиров) урынбасары итеп сайлана һәм соңрак БТК аппаратында эшли.  Первые шаги исполкома ВКТ.
2012 елның 15 гыйнварында 77 яшендә вафат. Казанның Иске бистә зиратында җирләнгән  Отдал жизнь культуре – без остатка. trt-tv.ru, 16.01.2012.
 Китабы 
 Полвека на ниве культуры. Мәдәниятка багышланган гомерПолвека на ниве культуры.  Сайт Российской Государственной Библиотеки. К.: ТКН, 1998. ISBN 5-298-00804-6

 Бүләкләре, мактаулы исемнәре 
 Хөрмәт Билгесе ордены
 1977 – ТАССР атказанган мәдәният хезмәткәре
 1984 – РСФСР атказанган мәдәният хезмәткәре
 медальләр
 Мактау грамоталары

 Гаиләсе 
Хатыны Асия, укытучы; кызлары Ләйсән, Кадрия.
 Искәрмәләр 

 Әдәбият 
 Низамиев Мөҗип Таҗи улы. // Сарман районы энциклопедиясе. 1нче китап, 2нче тулыландырылган басма (төзүче-мөхәррире Дамир Гарифуллин). Яр Чаллы: «Идел-йорт» нәшрияты, 2004 ел, 214нче бит.
 Сылтамалар 

  Тукай музеенда Мөҗип Низамиевның 75 яшьлеген бәйрәм итәләр. gabdullatukay.ru, 18.05.2009
 Гали Габдрахманов.    Соңгы рәхмәт сүзләре.  «Сәхнә», 2013 ел, март.
 Моны да карагыз 



Төркем:Укытучылар
Төркем:Татарстанның атказанган мәдәният хезмәткәрләре
Төркем:Русиянең атказанган мәдәният хезмәткәрләре
Төркем:Минзәлә авыл хуҗалыгы техникумын тәмамлаучылар
Төркем:Казан дәүләт педагогия институтын тәмамлаучылар
Төркем:КПСС әгъзалары